Katurunan Ratu Victoria jo Rajo Christian IX

**Katurunan Ratu Victoria** dari Inggirih Rayo jo **Rajo Christian IX** dari Denmark kini manduduki tahta Belgia, Denmark, Norwegia, Spanyol, Swedia dan Inggirih Rayo. Katiko pacahnyo Parang Dunia Patamo cucu-cucu mereka manduduki tahta Denmark, Yunani, Norwegia, Jerman, Romania, Rusia, Spanyol dan Inggirih Rayo. Untuak itu, Victoria dijuluki "nenek Eropa" sadangkan Christian IX dijuluki "Bapak-mintuo Eropa". Dari karajaan nan tasiso di Eropa kini, hanyo Ratu Beatrix dari Balando nan indak marupoan keturunan Ratu Victoria dari Inggirih Rayo ataupun Rajo Christian IX dari Denmark.
    
## Cucu

Ratu Victoria maatua pernikahan anak laki-laki tatuo dan pewaris tahtanyo, nan kamudian Edward VII dari Inggirih jo Alexandra dari Denmark, anak padusi tatuo Rajo Christian IX, nan dilangsuangan pado 10 Maret 1863. Di antaro anam anaknyo adolah George V dari Inggirih (nan juo Kaisar India salamao maso batahta) dan adiak padusinyo Maud dari Wales (nan kamudian manikah jo sepupu mereka Rajo Haakon VII dari Norwegia, cucu lain dari Christian IX, pado 22 Juli 1896). Namun, pernikahan tasabuik indak marupoan satu-satunyo panyatuan katurunan Victoria jo Christian IX.

Anak laki-laki kaduo Christian IX, Pangeran William, manjadi Rajo Yunani sabagai George I indak lamo sasudah panikahan adiaknyo, Alexandra, dek hubuangan baru jo Kaluaga Karajaan Inggirih. Pado 27 Oktober 1889, anak laki-lakinyo, kamudian Constantine I dari Yunani manikah jo Sophia dari Prussia, cucu Victoria, manjadi panyatuan lain antaro katurunan ratu Inggirih dan rajo Denmark.

Dagmar dari Denmark, salah satu anak padusi Christian IX, manikah jo Tsar Alexander III dari Russia dan manjadi permaisuri nan banamo Maria Feodorovna. Anak laki-lakinyo, Nicholas II dari Russia, manikahi Alix dari Hesse-Rhine, nan marupoan cucu Ratu Victoria dari Inggirih, pado 26 November 1894, dan manjadi permaisuri nan banamo Alexandra Feodorovna.

Cucu-cucu lain ado nan naiak tahta atau manjadi permaisuri/ratu. Christian X dari Denmark marupakan abang dari Haakon VII dari Norwegia nan kaduonyo marupoan cucu Christian IX dari Denmark. William II, Kaisar Jerman marupoan abang Sophia dari Prussia dan marupoan cucu Victoria nan naiak tahta. Terakhir, Victoria mampunyoi duo cucu padusi nan manjadi ratu: Marie dari Edinburgh, nan manikah jo Ferdinand I dari Romania, dan Victoria Eugenie dari Battenberg nan manikah jo Alfonso XIII dari Spanyol.

Maka, Christian IX marupoan kakek dari saurang kaisar dan duo raja nan sadonyo manikah jo katurunan Victoria, salah satunyo (Maud dari Wales) marupoan cucu Christian IX juo. Totalnyo, limo cucu laki-lakinyo naiak tahta.

Victoria, samantaro itu, marupoan nenek dari saurang kaisar, saurang rajo-kaisar, ampek ratu dan saurang permaisuri.
 
### Pohon Keluaga Cucu

*Cucu Rajo Christian IX dari Denmark*

Rajo Christian IX → Frederick VIII dari Denmark → Christian X dari Denmark
Rajo Christian IX → Frederick VIII dari Denmark → Haakon VII dari Norwegia

Rajo Christian IX → Putri Alexandra dari Denmark (istri Edward VII dari Inggirih)

Rajo Christian IX → George I dari Yunani → Constantine I dari Yunani

Rajo Christian IX → Putri Dagmar dari Denmark → Nicholas II dari Rusia

*Cucu Ratu Victoria dari Inggirih*

Ratu Victoria → Edward VII dari Inggirih → George V dari Inggirih
Ratu Victoria → Edward VII dari Inggirih → Putri Maud dari Wales (istri Haakon VII dari Norwegia)

Ratu Victoria → Victoria, Putri Royal dari Inggirih → William II, Kaisar Jerman
Ratu Victoria → Victoria, Putri Royal dari Inggirih → Putri Sophia dari Prussia (istri Constantine I dari Yunani)

Ratu Victoria → Putri Alice dari Inggirih → Putri Alix dari Hesse (istri Nicholas II dari Rusia)

Ratu Victoria → Alfred, Duke of Saxe-Coburg dan Gotha → Putri Marie dari Edinburgh

Ratu Victoria → Putri Beatrice dari Inggirih → Putri Victoria Eugenie dari Battenberg

### Parang Dunia Patamo

Salamo Parang Dunia Patamo (1914–1918), banyak rajo nagaro dari kaduo balah pihak berhubungan darah malalui baik Ratu Victoria, Rajo Christian IX atau kaduonyo. Contoh nan paliang banyak diambiak adolah bahwa George V dari Inggirih, William II, Kaisar Jerman dan Tsarina Alexandra Fyodorovna dari Rusia (Alix dari Hesse) marupoan sepupu sabagai katurunan Victoria. Nagaro lainnan baparang malawan William II selain Rusia jo Inggirih Rayo tamasuak Romania, nan mampunyoi ratu Marie dari Edinburgh, jo Yunani, nan mampunyoi ratu adiak William, Sophia dari Prussia. Constantine I dari Yunani dan Nicholas II dari Rusia, nan masiang-masiang marupoan suami Sophia dari Prussia jo Alix dari Hesse, marupoan sepupu George V dari Inggirih sabagai cucu Rajo Christian IX. Sepupu lain dari George V dari Inggirih, nan negaranyo netral salamo parang, adolah Christian X dari Denmark, Victoria Eugenie dari Battenberg (ratu Spanyol) dan Haakon VII dari Norwegia (nan manikah jo adiak George, Maud of Wales).

### Swedia

Putri Margaret dari Connaught, cucu dari Ratu Victoria (dan anak Pangeran Arthur, Duke of Connaught dan Strathearn), manikah jo Pangeran Gustav Adolf dari Sweden, nan kamudian naik tahta manjadi Gustaf VI Adolf. Putri Margaret maningga sabalun manjadi Ratu Swedia karano infeksi sasudah operasi mastoid. Gustav kamudian manikah jo Louise Mountbatten, cicit Ratu Victoria (dan anak Putri Victoria dari Hesse-Rhine). Indak misalnyo sepupunyo, Louise iduik sampai manjadi ratu Swedia pado 1950.

## Katurunan Kini

Panyatuan katurunan Ratu Victoria dan Rajo Christian IX indak baranti pado Parang Dunia Patamo. Sabalaiaknyo, hampia saluruh  rajo Eropa kini berkerabat sabagai katurunan Victoria, Christian atau kaduonyo.

Kini, ado tujuah karajaan di Eropa:
1. Belgia: Albert II & Ratu Paola
2. Denmark: Margrethe II & Pangeran Henrik
3. Norwegia: Harald V & Ratu Sonja
4. Spanyol: Juan Carlos I & Ratu Sofia
5. Swedia: Carl XVI Gustaf & Ratu Silvia
6. Inggirih Rayo: Ratu Elizabeth II & Pangeran Philip, Duke of Edinburgh.

Harald V dari Norwegia, Elizabeth II dari Inggirih, Duke Edinburgh (suami Elizabeth II), Margrethe II dari Denmark dan Ratu Sofía dari Spanyol marupoan katurunan Ratu Victoria jo Ratu Christian IX. Harald jo Elizabeth marupoan cicit dari pernikahan Alexandra dari Denmark (anak padusi Christian IX) dan Edward VII dari Inggirih (anak laki-laki Ratu Victoria). Harald V merupokan katurunan Rajo Christian IX sabanyak tigo kali, duo kali malalui ayahnyo dan sakali malalui ibunyo. Pangeran Philip, Duke of Edinburgh dan istrinyo Ratu Elizabeth II marupoan sapupu malalui Rajo Christian IX dan Ratu Victoria. Ratu Sofía merupokan katurunan Ratu Victoria sabanyak duo kali dan katurunan Rajo Christian IX sabanyak duo kali pulo. Margrethe II dari Denmark merupokan katurunan Victoria dan Christian IX masing-masiang sabanyak sakali. Ratu Margrethe marupoan sepupu Carl XVI Gustaf dari Swedia malalui cucu Ratu Victoria, Putri Margaret dari Connaught.

Suami Ratu Sofía, Juan Carlos I dari Spanyol, marupoan katurunan Ratu Victoria tapi indak dari Christian IX.

Rajo Carl XVI Gustaf dari Swedia marupoan katurunan Ratu Victoria tapi indak dari Christian IX juo, tapi Carl XVI Gustaf marupoan katurunan Ratu Victoria sabanyak duo kali. (Namun Carl XVI Gustaf dari Swedia marupoan katurunan urang tuo Christian IX malalui abang Christian IX, Friedrich.)

Sabaliaknyo, Albert II dari Belgia marupoan katurunan Rajo Christian IX tapi indak dari Ratu Victoria. Albert II marupoan sepupu Harald V of Norway malalui nenek mereka, Putri Ingeborg dari Denmark, saurang cucu Christian IX.

Hanya Ratu Balando nan indak marupoan katurunan Ratu Victoria maupun Rajo Christian IX.

### Katurunan Ratu Victoria

Ratu Victoria → Edward VII dari Inggirih → George V dari Inggirih → George VI dari Inggirih → Elizabeth II dari Inggirih

Ratu Victoria → Edward VII dari Inggirih → Putri Maud dari Wales → Olav V dari Norwegia → Harald V dari Norwegia

Ratu Victoria → Putri Alice Inggirih → Putri Victoria dari Hesse → Putri Alice dari Battenberg → Pangeran Philip, Duke of Edinburgh

Ratu Victoria → Pangeran Arthur, Duke of Connaught → Putri Margaret → Putri Ingrid dari Swedia → Margrethe II dari Denmark

Ratu Victoria → Pangeran Arthur, Duke of Connaught → Putri Margaret → Pangeran Gustav Adolf, Duke of Västerbotten → Carl XVI Gustaf dari Swedia

Ratu Victoria → Pangeran Leopold, Duke of Albany → Charles Edward, Duke of Saxe-Coburg dan Gotha → Putri Sybilla → Carl XVI Gustaf dari Swedia

Ratu Victoria → Victoria, Putri Royal dari Inggirih → Putri Sophia dari Prussia → Paul I dari Yunani → Ratu Sofía dari Spanyol

Ratu Victoria → Victoria, Putri Royal dari Inggirih → William II, Kaisar Jerman → Putri Viktoria dari Prussia→ Putri Frederika dari Hanover → Ratu Sofía dari Spanyol

Ratu Victoria → Putri Beatrice dari Inggirih → Putri Victoria Eugenie dari Battenberg → Infanta Juan, Count of Barcelona → Juan Carlos I dari Spanyol

### Katurunan Rajo Christian IX
Rajo Christian IX → Frederick VIII dari Denmark → Christian X dari Denmark → Frederick IX dari Denmark → Margrethe II dari Denmark

Rajo Christian IX → Frederick VIII dari Denmark → Putri Ingeborg dari Denmark → Putri Astrid dari Swedia → Albert II dari Belgia

Rajo Christian IX → Frederick VIII dari Denmark → Putri Ingeborg dari Denmark → Putri Märtha dari Swedia → Harald V dari Norwegia

Rajo Christian IX → Frederick VIII dari Denmark → Haakon VII dari Norwegia → Olav V dari Norwegia → Harald V dari Norwegia

Rajo Christian IX → Putri Alexandra dari Denmark → George V dari Inggirih → George VI dari Inggirih → Elizabeth II dari Inggirih

Rajo Christian IX → Putri Alexandra dari Denmark → Putri Maud dari Wales → Olav V dari Norwegia → Harald V dari Norwegia

Rajo Christian IX → George I dari Yunani → Pangeran Andrew dari Yunani & Denmark → Pangeran Philip, Duke of Edinburgh

Rajo Christian IX → George I dari Yunani → Constantine I dari Yunani → Paul I dari Yunani → Ratu Sofía dari Spanyol

Rajo Christian IX → Putri Thyra dari Denmark → Ernest Augustus, Duke of Brunswick → Putri Frederika dari Hanover → Ratu Sofía dari Spanyol

## Nenek Moyang Basamo Victoria & Christian IX
karano banyak rajo jo ratu nan marupoan katurunan Ratu Victoria dan Rajo Christian IX, hubuangan darah kaduonyo menarik untuak diketahui. Kaduanyo marupoan sepupu malalui Rajo George II dari Inggirih Rayo. Hubuangan darah iko tajadi duo kali karano kakek (Landgrave Charles dari Hesse-Kassel) dan nenek (Putri Louise dari Denmark) Rajo Christian IX dari pihak ibu marupoan sepupu sabagai cucu Rajo George II of Great Britain. Louise dari Hesse-Kassel, istri Rajo Christian IX, marupoan cucu Pangeran Frederick dari Hesse, saudaro Landgrave Charles dari Hesse-Kassel.

Rajo George II dari Inggirih → Frederick, Pangeran Wales → George III dari Inggirih → Pangeran Edward, Duke of Kent → Victoria dari Inggirih

Rajo George II dari Inggirih → Putri Louise dari Inggirih → Putri Louise dari Denmark → Putri Louise Caroline dari Hesse-Kassel → Christian IX dari Denmark

Rajo George II dari Inggirih → Putri Mary dari Inggirih → Landgrave Charles dari Hesse-Kassel → Putri Louise Caroline dari Hesse-Kassel → Christian IX dari Denmark

Rajo George II dari Inggirih → Putri Mary dari Inggirih → Pangeran Frederick dari Hesse → Pangeran William dari Hesse → Louise dari Hesse-Kassel

## Catatan kaki

*Katiko mambicarokan katurunan Victoria dan Christian IX kini, hanyo katurunan nan rajo/ratu atau nan manikah jo raja/ratu nan disabuik, indak tamasuak aryapatih, pangeran, dll.
*Kato 'kerajaan' indak mamasuakkan 5 monarki di Eropa:: Kapangeranan Monaco, Liechtenstein dan Andorra (Andorra dikapaloi uskup nan ditunjuak Paus, jo presiden tapiliah Prancis; Kaaryapatihan Luxembourg; dan Vatican City, nan pamimpinnyo, Paus, dipiliah sacara tradisional jo College of Cardinals.

## Rujuakan
* Aronson, Theo. *Crowns in Conflict: The Triumph and the Tragedy of European Monarchy 1910–1918*
* Aronson, Theo.  *A Family of Kings: The Descendants of Christian IX of Denmark*
* Aronson, Theo.  *Grandmama of Europe: The Crowned Descendants of Queen Victoria*, 1973
* Carter, Miranda. *Three Emperors: Three Cousins, Three Empires and the Road to the First World War*. London, Penguin. 2009. ISBN 978-0-670-91556-9
* Gelardi, Julia P.  *Born to Rule: Five Reigning Consorts, Granddaughters of Queen Victoria*
* Potts, D. M. and W. T. W.  *Queen Victoria's Gene: Haemophilia and the Royal Family*